钦定古今图书集成/明伦汇编/氏族典/第428卷 > 赵元
## 钦定古今图书集成/明伦汇编/氏族典/第428卷 > 赵元

按《万姓统谱》：晋师伐秦，秦将姚洸时镇洛阳。洸部将
赵元说洸曰：“寇逼已深，百姓骇惧，众寡势殊，难以应
敌，宜摄诸戍兵士，固守金墉，以待京师之援。”时洸司
马姚禹潜通于檀道济，固劝洸出战。洸从之，泣谓洸
曰：“元受三帝重恩，所守止死耳。但明公不用忠臣之
言，为奸孽所误，后必悔之。”会阳城及成皋、荥阳、武牢
诸城悉降，元死于阵。